《田园四时 其一 冬》
宋代·华镇

田家岁事霜飞后，五种收成十分有。征输早了吏不来，柴荆昼掩閒鸡狗。

儿童饱暖欢呼走，堂上樽罍湛春酒。力耕岁晚足馀欢，五陵裘马真游手。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。